Brändö (Helsingfors)

Brändö (finsk: Kulosaari) er ei øy, en bydel og et administrativt distrikt i Helsingfors. Øya Brändö ligger ved munningen av Gammelstadsfjärden øst for sentrum av Helsingfors. Brändö distrikt omfatter foruten bydelen Brändö også bydelen Blåbärslandet-Högholmen.

Brändö som samfunn oppsto da Brändö Villastad ble grunnlagt i 1907, og ble utbygd som et villaområde. Brändö ble i 1921 utskilt fra Helsinge som egen kommune. Brändö kommune hadde  innbyggere i 1938 og var en tospråklig kommune med svensk som majoritetsspråk. I 1946 ble Brändö sammen med kommunene Haga, Hoplax og Åggelby, slått sammen med Helsingfors. Bebyggelsen ble komplettert med høyhus på 1960-tallet. 

Kjente bygninger i Brändö bydel er Brändö kyrka, restauranten Brändö Casino og strandhotellet (nå Wihurikonsernets hovedkontor). Brandö gymnasium er en finlandssvensk skole.

 Referanser 

Eksterne lenker
 Artikkel om Brändö villastad i Nordisk familjebok, bind 34, spalte 877, 1922
 Uppslagsverket Finland, Brändö


Kategori:Tidligere kommuner i Finland
Kategori:Helsingfors’ bydeler
Kategori:Kommuner etablert i 1921
Kategori:1921 i Finland
Kategori:Kommuner opphørt i 1946
Kategori:1946 i Finland